BG
C 127/48
Официален вестник на Европейския съюз
11.4.2023 г.
Искания Жалбоподателите молят Общия съд: — да отмени Решение за изпълнение C(2022) 8645 final от 2 декември 2022 г. на Европейската комисия за одобряване на стратегическия план по ОСП 2023—2027 г. за Италия, в частта, в която при посочването на интервенциите във връзка със задълженията в областта на околната среда и климата, включва като задължение, чието спазване е условие за изплащането на средствата, забраната за използването в селското стопанство на биоутайки и всякакви други отпадъци, оползотворявани в рамките на операции R10 по смисъла на част IV от Decreto legislativo n.
152/2006 (Законодателен указ No 152/2006) и предвижда задължението да се използват само торове, признати по смисъла на Регламент (ЕС) 2019/1009 и/или органични торове, чиито съставни вещества са включени в него.
Основания и основни доводи Жалбоподателите изтъкват седем основания в подкрепа на жалбата. 1.
Първо основание: нарушение на Регламент (ЕС) 2021/2115 (1) и нарушение на Съобщение на Европейската комисия „Ensuring availability and affordability of fertilizers — COM (2022) 590 final“ от 9 ноември 2022 г. — Регламент (ЕС) 2021/2115, който урежда изплащането на средствата за селското стопанство, не съдържа никаква разпоредба, която изключва използването на биоутайки и производни на тях продукти, а тяхното използване дори се насърчава в рамките на ОСП от самата Европейска комисия, която последно е изразила ясно становище в подкрепа на използването на утайки в селското стопанство в Съобщението „Ensuring availability and affordability of fertilizers — COM (2022) 590 final“ от 9 ноември 2022 г. 2.
Второ основание: нарушение на Директива 2008/98/ЕО (2) и на Директива (ЕС) 2018/851 (3), на принципите на кръговата икономика, на Директива (ЕИО) 86/278 (4) и на Регламент (ЕС) 2019/1009 (5) от 5 юни 2019 г. — Общата забрана за използване на биоутайки и производни торове чрез оползотворяването им в селското стопанство, установена в одобрения от Комисията Национален стратегически план по ОСП 2023—2027 г., и следователно неблагоприятната последица само за съответната дейност във връзка с торовете по Регламент (ЕС) No 2019/1009 е в явно противоречие с избрания понастоящем на общностно равнище модел на развитие, който се основава на т.нар. „кръгова икономика“ и оползотворяването на отпадъците за производството на електроенергия, а също и с целта за опазване на природните ресурси и не отчита нито обстоятелството, че понастоящем в Италия Регламент (ЕС) 2019/1009 по същество не се прилага, нито обстоятелството, че посоченият регламент освен че не е отменил мълчаливо Директива (ЕИО) 86/278, е оставил непокътната италианската правна уредба относно торовете (Decreto legislativo 75/2010 [Законодателен указ 75/2010]). 3.
Трето основание: нарушение на Директива (ЕИО) 86/278 и нарушаване на пазара и конкуренцията в ущърб на операторите от сектора на оползотворяването на биоутайки — Общата забрана за използването на биоутайки чрез оползотворяването им в селското стопанство води до недопустими и необосновани последици, които нарушават конкуренцията, като освен че е в разрез с Директива (ЕИО) 86/278, застрашава пазарното положение на операторите, които извършват дейност в сектора на оползотворяването на биоутайки, поставяйки ги в неблагоприятно положение спрямо производителите на други органични и химични торове. 4.
Четвърто основание: нарушение на член 296, параграф 2 ДФЕС, на Регламент (ЕС) 2021/2115 и на Директи­ ва (ЕИО) 86/278.
Липса на разследване, изопачаване на фактите, липса на предпоставки, противоречивост, явна нелогичност, неравно третиране и съществено нарушение на задължението за мотивиране — Одобреният от Комисията Национален стратегически план по ОСП, в частта, в която забранява използването на биоутайки и на други оползотворени отпадъци в рамките на операции R10, както и на торове, които не са включени в Регламент (ЕС) 2019/1009, изобщо не е мотивиран, като това обстоятелство свидетелства за липсата на основание за съответно установеното с него, а също така за неговото противоречие със задачите на правната уредба относно оползотворяването в селското стопанство на биоутайки и води до недопустимо неравно третиране в сравнение други торове.